ddrg/super_eurlex huggingface dataset:
Euroopa Liidu Teataja L 266 , 06/10/2001 Lk 0008 - 0008



Komisjoni määrus (EÜ) nr 1955/2001, 5. oktoober 2001, millega muudetakse määrust (EÜ) nr 2879/2000, millega sätestatakse nõukogu määruse (EÜ) nr 2702/1999 üksikasjalikud rakenduseeskirjad põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides EUROOPA ÜHENDUSTE KOMISJON, võttes arvesse Euroopa Ühenduse asutamislepingut võttes arvesse nõukogu 14. detsembri 1999. aasta määrust (EÜ) nr 2702/1999 põllumajandussaaduste ja -toodetega seotud teavitamis- ja müügiedendusmeetmete kohta kolmandates riikides, [1] eriti selle artiklit 11, ning arvestades järgmist: (1) Komisjoni määruses (EÜ) nr 2879/2000, [2] muudetud määrusega (EÜ) nr 962/2001, [3] sätestatakse eespool nimetatud määruse üksikasjalikud rakenduseeskirjad. (2) Määruse (EÜ) nr 2879/2000 artikli 9 lõikes 3 sätestatakse, et otsuse esitatud programmide ja vastavate rakendusorganite kohta võtab komisjon vastu hiljemalt 30. septembril. (3) Liikmesriikidele on esimeseks aastaks antud rohkem aega väljavalitud programmide ja rakendusorganite loetelude saatmiseks komisjonile. (4) Uue müügiedenduskorra rakendamisega seotud raskuste tõttu leiti teatavate liikmesriikide esitatud programmid olevat mittetäielikud ja nõuti olulist lisateavet, mis jõudis komisjoni alles hiljuti. (5) Nende asjaolude tõttu tuleks programmide läbi vaatamise ja valiku lõpetamise võimaldamiseks komisjoni otsuse tegemise tähtaega esimesel aastal edasi lükata 20. novembrini. (6) Käesoleva määrusega ettenähtud meetmed on kooskõlas põllumajandussaaduste ja -toodete müügiedenduse korralduskomiteede ühisarvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2879/2000 artikli 9 lõikesse 3 lisatakse järgmine lõik: "Siiski võtab komisjon esimesel aastal otsuse vastu hiljemalt 20. novembriks 2001." Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse 1. oktoobrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. oktoober 2001 Komisjoni nimel komisjoni liige Franz Fischler [1] EÜT L 327, 21.12.1999, lk 7. [2] EÜT L 333, 29.12.2000, lk 63. [3] EÜT L 136, 18.5.2001, lk 3. --------------------------------------------------
Euroopa Liidu Teataja L 272 , 13/10/2001 Lk 0031 - 0031



Komisjoni määrus (EÜ) nr 2015/2001, 12. oktoober 2001, millega muudetakse määrust (EÜ) nr 2235/2000 määruste (EÜ) nr 1839/95 ja (EÜ) nr 1249/96 teatavate sätete kohaldamisaja osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 10 lõiget 4 ja artikli 12 lõiget 1, ning arvestades järgmist: (1) Komisjoni 26. juuli 1995. aasta määrusega (EÜ) nr 1839/95, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta, [3] viimati muudetud määrusega (EÜ) nr 2235/2000, [4] nähakse ette asjaomase impordi haldamist käsitlevad sätted. (2) Komisjoni 28. juuni 1996. aasta määrusega (EÜ) nr 1249/96 (nõukogu määruse (EMÜ) nr 1766/92 [5] rakenduseeskirjade kohta teraviljasektori imporditollimaksude osas, viimati muudetud määrusega (EÜ) nr 2235/2000) artikli 2 lõikega 5 nähakse ette kõva maisi imporditollimaksu vähendamine 24 eurot tonni kohta. Algselt määrusega (EÜ) nr 1249/96 ettenähtud vähendamist on suurendatud määrusega (EÜ) nr 2235/2000, pidades silmas kõva nisu hindade muutumist maailmaturul. Määrusega (EÜ) nr 1249/96 ettenähtud tagatiste määra on vastavalt kohandatud. (3) Määrusega (EÜ) nr 2235/2000 ettenähtud meetmed võeti vastu üheaastaseks katseperioodiks eesmärgiga lahendada määruses (EÜ) nr 1839/95 osutatud kvootide haldamisel tekkinud probleemid. Kuna kõnealused probleemid lahendati katseperioodi jooksul asjaomaseid pooli rahuldaval viisil, tuleks määruse (EÜ) nr 2235/2000 sätteid kohaldada alaliselt. (4) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2235/2000 artikli 3 teine lõik jäetakse välja. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. oktoober 2001 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 177, 28.7.1995, lk 4. [4] EÜT L 256, 10.10.2000, lk 13. [5] EÜT L 161, 29.6.1996, lk 125. --------------------------------------------------
Euroopa Liidu Teataja L 277 , 20/10/2001 Lk 0012 - 0012



Komisjoni määrus (EÜ) nr 2055/2001, 19. oktoober 2001, millega muudetakse määrust (EÜ) nr 2603/1999, millega nähakse ette nõukogu määrusega (EÜ) nr 1257/1999 sätestatud maaelu arendustoetusele ülemineku eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta, [1] eriti selle artikli 53 lõiget 1, ning arvestades järgmist: (1) Komisjoni määruse (EÜ) nr 2603/1999 [2] (muudetud määrusega (EÜ) nr 1929/2000 [3]) artikli 4 lõikes 1 osutatud määruste jaoks on artikli 4 lõikes 2 sätestatud kuupäev, milleni komisjon maksetaotlusi vastu võtab, et EAGGFi arendusrahastu makseid jätkuvalt rahastaks. Kõnealuse sättega lühendatakse tähtaega, mis oli varem ette nähtud komisjoni otsustega abi andmise kohta EAGGFi arendusrahastust ning nõukogu määruse (EMÜ) nr 4253/88 [4] (viimati muudetud määrusega (EÜ) nr 3193/94 [5]) artikli 21 lõikega 4. (2) Kõnealune lühem tähtaeg, mille jooksul peab komisjon maksetaotlused saama, võib viia EAGGFi arendusrahastu kulude märkimisväärne vähenemiseni. Sel põhjusel on soovitatav lükata kõnealune kuupäev edasi, et EAGGFi arendusrahastust saadaolevaid krediite oleks võimalik täies mahus kasutada. (3) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 2603/1999 artikli 4 lõike 2 esimene lõik asendatakse järgmisega: "2. Liikmesriikide poolt enne 1. jaanuari 2000 võetud kohustustest tulenevaid makseid, sealhulgas hiljemalt 1999. aastaga seotud hüvitisi, mille kulusid on liikmesriigid kandnud enne 1. jaanuari 2002, rahastab vahendite olemasolu korral jätkuvalt EAGGFi arendusrahastu vastavalt lõikes 1 osutatud määrustes sätestatud tingimustele." 2. Määruse (EÜ) nr 2603/1999 artikli 4 lõige 3 asendatakse järgmisega: "3. Ühenduse toetust lõike 2 esimeses lõigus osutatud toimingute mitmeaastaste kulutuste jaoks, mida liikmesriigid on kandnud pärast 1. jaanuari 2002, rahastab EAGGFi tagatisrahastu nendel aladel, mis ei ole alates 1. jaanuarist 2000 määratletud kui eesmärgi 1 sihtalad." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. oktoober 2001 Komisjoni nimel komisjoni liige Franz Fischler [1] EÜT L 160, 26.6.1999, lk 80. [2] EÜT L 316, 10.12.1999, lk 26. [3] EÜT L 231, 13.9.2000, lk 5. [4] EÜT L 374, 31.12.1988, lk 1. [5] EÜT L 337, 24.12.1994, lk 11. --------------------------------------------------
Komisjoni määrus (EÜ) nr 2088/2001,

25. oktoober 2001,

millega muudetakse määrust (EÜ) nr 2342/1999, milles sätestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud määrusega (EÜ) nr 1512/2001, [2] eriti selle artikli 4 lõiget 8, artikli 6 lõiget 7, artikli 10 lõiget 3, artikli 11 lõiget 5 ja artiklit 20,

ning arvestades järgmist:

(1) Mullikate väikseima ja suurima arvu väljaarvutamine protsendina vastavalt määruse (EÜ) nr 1254/1999 artikli 6 lõike 2 esimesele, teisele ja kolmandale lõigule ning artikli 10 lõike 1 neljandale lõigule võib anda tulemuse, mis ei ole täisarv. Seepärast tuleks ette näha ümardamine, et loomade arvuks oleks täisarv.

(2) Komisjoni 28. oktoobri 1999. aasta määruse (EÜ) nr 2342/1999 (milles sätestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta, [3] viimati muudetud määrusega (EÜ) nr 1458/2001 [4]) artiklis 41 sätestatakse teatavad eeskirjad ettemaksete tegemise kohta. Jätkuvalt madal nõudlus, mis tuleneb tarbija murest viimaste kuude jooksul ilmnenud haiguste tagajärgede pärast, on veise- ja vasikalihaturul tekitanud raske olukorra, seepärast tuleks erilisatasu, ammlehma eest makstava lisatasu ja tapmise eest makstava lisatasu ettemaksete ning lisatoetuste puhul lubada summa suurendamist, et võimaldada tootjatel täita oma rahalisi kohustusi.

(3) Sündmuste arengut silmas pidades peaks käesolev määrus jõustuma viivitamata.

(4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2342/1999 muudetakse järgmiselt.

1. Lisatakse artikkel 29a:

"Artikkel 29a

Loomade arvu ümardamine

Kui mullikate väikseima ja suurima arvu väljaarvutamine protsendina vastavalt määruse (EÜ) nr 1254/1999 artikli 6 lõike 2 esimesele, teisele ja kolmandale lõigule ning artikli 10 lõike 1 neljandale lõigule annab tulemuse, mis ei ole täisarv, ümardatakse kõnealune arv lähima täisarvuni allapoole, kui see on väiksem kui 0,5 ning ülespoole, kui see on suurem või võrdne 0,5-ga."

2. Artikli 41 lõike 1 viimane lõik asendatakse järgmisega:

"2000. ja 2001. kalendriaastal võib teha ettemakse, mis võrdub kuni 80 protsendiga erilisatasust, ammlehma eest makstavast lisatasust, tapmise eest makstavast lisatasust ja lisatoetusest."

Artikkel 2

Käesolev määrus jõustub Euroopa Ühenduste Teatajas avaldamise päeval.

Artikli 1 lõiget 1 kohaldatakse siiski alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. oktoober 2001

Komisjoni nimel

komisjoni liige

Franz Fischler

[1] EÜT L 160, 26.6.1999, lk 21.

[2] EÜT L 201, 26.7.2001, lk 1.

[3] EÜT L 281, 4.11.1999, lk 30.

[4] EÜT L 194, 18.7.2001, lk 4.

--------------------------------------------------
Official Journal L 289 , 06/11/2001 P. 0004 - 0004



KOMISJONI MÄÄRUS (EÜ) nr 2155/2001, 5. november 2001, millega muudetakse määrust (EÜ) nr 690/2001 turutoetuse erimeetmete kohta veiselihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta,1 viimati muudetud määrusega (EÜ) nr 1512/2001,2 eriti selle artikli 38 lõiget 2, ning arvestades järgmist: (1) Komisjoni 3. aprilli 2001. aasta määruse (EÜ) nr 690/2001 (turutoetuse erimeetmete kohta veiselihasektoris,3 muudetud määrusega (EÜ) nr 1648/20014) artikli 5 lõikes 3 sätestatakse, et edukale pakkujale makstavat hinda kohandatakse, kui ülevõetud rümbad erinevad klassifikatsiooniklassist O. Belgias kuulub väga suur osa veiselihatoodangust klassidesse E ja S. Kõnealuste loomade praegustest turuhindadest ja määruses kehtestatud kohandamiskoefitsiendist tulenevalt ei ole siiski tõenäoline, et kõnealusesse kahte klassi kuuluvaid rümpasid tarnitakse selle kava alusel. Seepärast tuleks toetusmeetme tõhususe parandamiseks suurendada IV lisas klasside S ja E jaoks sätestatud koefitsienti tasemele, mis kajastab paremini turu tegelikku olukorda. (2) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 690/2001 IV lisa joonealuses märkuses 1 asendatakse klasside S ja E jaoks kehtestatud koefitsient 1,65 koefitsiendiga 1,87. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse 12. novembril 2001 ja hiljem avatud pakkumiste käigus heakskiidetud koguste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. november 2001 Komisjoni nimel komisjoni liige Franz FISCHLER 1 EÜT L 160, 26.6.1999, lk 21. 2 EÜT L 201, 26.7.2001, lk 1. 3 EÜT L 95, 5.4.2001, lk 8. 4 EÜT L 219, 14.8.2001, lk 21.
Euroopa Liidu Teataja L 303 , 20/11/2001 Lk 0008 - 0008



Nõukogu määrus (EÜ) nr 2241/2001, 15. november 2001, millega muudetakse CN-koodi 07032000 alla kuuluva küüslaugu suhtes kohaldatavat ühise tollitariifistiku ühepoolset tollimaksumäära EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 133, võttes arvesse komisjoni ettepanekut ning arvestades järgmist: (1) Otsusega 2001/404/EÜ [1] on komisjoni nimel heaks kiidetud Euroopa Ühenduse ja Argentina Vabariigi vahel vastavalt 1994. aasta üldise tolli- ja kaubanduskokkuleppe (GATT) artiklile XXVIII kirjavahetuse teel sõlmitud kokkulepe, millega muudetakse GATTile lisatud CXL loendis küüslaugu suhtes ettenähtud soodustusi. (2) Selle tulemusel on alates 1. juunist 2001 muudetud küüslaugu importimise tingimusi. Uue süsteemi alusel tasutakse CN-koodi 07032000 alla kuuluva küüslaugu GATTi kvoodi välisel importimisel tollimaks, mis koosneb 9,6 % väärtuselisest tollimaksust ja erisummast 1200 eurot netomassi tonni kohta. (3) Uue süsteemi täielikuks toimimiseks tuleks alates 1. juunist 2001 suurendada ühises tollitariifistikus kindlaksmääratud ühepoolset tollimaksumäära sama erisumma võrra, mis on sätestatud kvoodivälise kokkuleppelise tollimaksuna, ON VASTU VÕTNUD KÄESOLEVA MÄÄRUSE: Artikkel 1 CN-koodi 07032000 alla kuuluva küüslaugu suhtes kohaldatav ühise tollitariifistiku ühepoolne tollimaksumäär koosneb 12 % väärtuselisest tollimaksust ja erisummast 1200 eurot netomassi tonni kohta. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juunist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. november 2001 Nõukogu nimel eesistuja M. Aelvoet [1] EÜT L 142, 29.5.2001, lk 7. --------------------------------------------------
Euroopa Liidu Teataja L 305 , 22/11/2001 Lk 0011 - 0012



Komisjoni määrus (EÜ) nr 2260/2001, 21. november 2001, millega muudetakse määrust (EÜ) nr 1371/95, millega kehtestatakse ekspordilitsentside süsteemi üksikasjalikud rakenduseeskirjad munasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] viimati muudetud komisjoni määrusega (EÜ) nr 1516/96, [2] eriti selle artikli 3 lõiget 2, artikli 8 lõiget 13 ja artiklit 15, ning arvestades järgmist: (1) Komisjoni määrusega (EÜ) nr 1371/95, [3] viimati muudetud määrusega (EÜ) nr 2336/1999, [4] kehtestatakse ekspordilitsentside süsteemi üksikasjalikud rakenduseeskirjad munasektoris. (2) I lisas kindlaksmääratud tagatisemäärasid tuleb kohandada, et võtta arvesse eksporditoetuste summadesse hiljuti tehtud muudatusi. (3) I lisas esitatud eksporditoetuste nomenklatuuri tootekoodides on leitud viga. Seepärast tuleks kõnealust lisa parandada. (4) Käesolevas määruses ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1371/95 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. november 2001 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 189, 30.7.1996, lk 99. [3] EÜT L 133, 17.6.1995, lk 16. [4] EÜT L 281, 4.11.1999, lk 16. -------------------------------------------------- LISA " “I LISA Põllumajandustoodete eksporditoetuste nomenklatuuri tootekood | Liik | Tagatise määr (eurodes 100 kg netokaalu kohta) | 040700119000 | 1 | – | 040700199000 | 2 | – | 040700309000 | 3 | 32 | 040811809100 | 4 | 10 | 040819819100040819899100 | 5 | 5 | 040891809100 | 6 | 15 | 040899809100 | 7 | 4 | " --------------------------------------------------
Euroopa Liidu Teataja L 308 , 27/11/2001 Lk 0001 - 0002



Nõukogu määrus (EÜ) nr 2292/2001, 20. november 2001, millega muudetakse määrust (EMÜ) nr 2262/84, milles sätestatakse erimeetmed oliiviõli suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Vastavalt nõukogu määruse (EMÜ) nr 2262/84 [3] artikli 1 lõike 5 viimasele lõigule peab nõukogu tegema komisjoni ettepanekul enne 1. jaanuari 2001 otsuse asutuste kulutuste võimaliku rahastamise kohta pärast 2001/2002. turustusaastat. (2) Nõukogu on oma 23. juuli 2001. aasta määrusega (EÜ) nr 1513/2001 (millega muudetakse määruseid nr 136/66/EMÜ ja (EÜ) nr 1638/98 oliiviõli toetuskava kehtivusaja pikendamise ja oliiviõli kvaliteedistrateegia osas) [4] otsustanud alates 1. novembrist 2004 kehtestada uue toetuskava. Praegune toetuskava kehtib kuni 2003/2004. turustusaasta lõpuni. Antud asjaoludel tuleks sätestada, et oliiviõli tootmistoetuskavaga seotud teatavaid kontrolle tegevate astutuste kulude ühendusepoolset rahastamist jätkatakse kuni 2003/2004. turustusaasta lõpuni. Samuti tuleks sätestada, et kõnealuste asutuste kulude rahastamist jätkatakse 2004/2005. turustusaastal, selleks et kõnealused asutused saaksid teha eelmise turustusaastaga seotud vajalikke täiendavaid kontrollimisi ning et tagada määruse (EMÜ) nr 2262/84 artikli 1 lõikega 2 ettenähtud kontrollisüsteemi järjepidevus. 2003. aastal peaks komisjon seoses asjaomase sektori ühise turukorralduse reformi jaoks kavandatud menetlustega kaaluma vajadust jätkata asutuste kulude ühendusepoolset rahastamist pärast 2004/2005. turustusaastat. (3) Euroopa Ühenduse asutamislepingu teksti tehtud muudatusi silmas pidades on vaja asendada viide asutamislepingu artikli 43 lõikele 2, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2262/84 muudetakse järgmiselt. 1. Artikli 1 lõike 5 eelviimases lõigus asendatakse sõnad "kolmel aastal" sõnadega "kuuel aastal". 2. Artikli 1 lõike 5 viimane lõik asendatakse järgmisega: "2003. aastal uurib komisjon vajadust jätkata asutuste kulude ühendusepoolset rahastamist ja esitab vajaduse korral nõukogule ettepaneku määruse (EÜ) nr 1638/98 artikli 3 lõikega 2 ettenähtud ühist turukorraldust käsitleva otsuse osana. Komisjon teeb kõnealuse otsuse raames asutamislepingu artikli 37 lõikes 2 sätestatud korras otsuse kõnealuste kulude võimaliku rahastamise kohta." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel 20. november 2001 Nõukogu nimel eesistuja A. Neyts-Uyttebroeck [1] EÜT C 213 E, 31.7.2001, lk 1. [2] Arvamus on esitatud 23. oktoobril 2001 (Euroopa Ühenduste Teatajas seni avaldamata). [3] EÜT L 208, 3.8.1984, lk 11. Määrust on viimati muudetud määrusega (EÜ) nr 150/1999 (EÜT L 18, 23.1.1999, lk 7). [4] EÜT L 201, 26.7.2001, lk 4. --------------------------------------------------
Euroopa Liidu Teataja L 320 , 05/12/2001 Lk 0009 - 0010



Komisjoni määrus (EÜ) nr 2372/2001, 4. detsember 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Prantsusmaa on esitanud komisjonile vastavalt määruse (EMÜ) nr 2081/92 artiklile 5 taotluse nime "Pélardon" registreerimiseks päritolunimetusena. (2) Kooskõlas nimetatud määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid. (3) Komisjonile ei ole esitatud nimetatud määruse artikli 7 alusel ühtki vastuväidet käesoleva määruse lisas esitatud nime kohta pärast selle avaldamist Euroopa Ühenduste Teatajas. [3] (4) Seepärast tuleks kõnealune nimi kanda kaitstud päritolunimetuste ja geograafiliste tähiste registrisse ning võtta kaitstud päritolunimetusena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2036/2001 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimi lisatakse määruse (EÜ) nr 2400/96 lisasse ja kantakse kaitstud päritolunimetusena (KPN) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 81, 13.3.2001, lk 5. [4] EÜT L 327, 18.12.1996, lk 11. [5] EÜT L 275, 18.10.2001, lk 9. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Juust PRANTSUSMAA Pélardon (KPN) --------------------------------------------------